 Operator de date cu caracter personal, înregistrat la A.N.S.P.D.C.P. sub nr. **8341**

InspecȚia Muncii

Inspectoratul teritorial de muncă SUCEAVA

15.10.2021

**COMUNICAT DE PRESĂ**

**Campania Naţională pentru identificarea cazurilor de muncă nedeclarată la angajatorii care își desfășoară activitatea în domeniul fabricării produselor de brutărie și a produselor făinoase – cod CAEN 107, parte a Planului de măsuri realizat de Inspecția Muncii în colaborare cu Ministerul Muncii și Protecției Sociale, în vederea reducerii incidenței muncii nedeclarate și subdeclarate**

În luna septembrie 2021, Inspectoratul Teritorial de Muncă Suceava a desfăşurat *Campania la nivel naţional* *pentru identificarea cazurilor de muncă nedeclarată la angajatorii care își desfășoară activitatea în domeniul**fabricării produselor de brutărie și a produselor făinoase – cod CAEN 107, parte a Planului de măsuri realizat de Inspecția Muncii în colaborare cu Ministerul Muncii și Protecției Sociale, în vederea reducerii incidenței muncii nedeclarate și subdeclarate.*

Obiectivele Campaniei

\* Identificarea și combaterea muncii nedeclarate și luarea măsurilor care se impun pentru determinarea respectării de către angajatorii care desfăşoară activități în domeniul fabricării produselor de brutărie și a produselor făinoase – cod CAEN 107, a prevederilor legale în domeniul relațiilor de muncă.

\* Identificarea angajatorilor care utilizează nelegal munca copiilor şi a tinerilor.

\* Determinarea angajatorilor de a încheia contracte individuale de muncă pentru persoanele depistate fără forme legale de angajare, de a le înregistra în REVISAL şi de a le transmite la inspectoratul teritorial de muncă în a cărui raza teritorială angajatorul își are sediul social.

\* Creşterea gradului de conştientizare a angajatorilor şi a angajaţilor în ceea ce priveşte necesitatea respectării prevederilor legale în domeniul relaţiilor de muncă.

\* Diminuarea consecinţelor sociale şi economice negative care derivă din nerespectarea de către angajatorii care desfăşoară activitate în domeniul fabricării produselor de brutărie și a produselor făinoase – cod CAEN 107, a prevederilor legale în domeniul relaţiilor de muncă.

\* Eliminarea neconformităților constatate prin dispunerea de măsuri obligatorii de intrare în legalitate și aplicarea de sancțiuni contravenționale corespunzătoare.

Grupul ţintă

\* Angajatori şi lucrători care îşi desfăşoară activitatea în domeniul fabricării produselor de brutărie și a produselor făinoase – cod CAEN 107

Activitatea în domeniile Relaţiilor de Muncă/Muncă nedeclarată:

\* La acţiune au participat 11 inspectorii de muncă care au efectuat un număr de 32 controale, fiind sancționați 5 angajatori.

În urma verificărilor efectuate, pentru deficiențele constatate, au fost aplicate 5 sancţiuni contravenţionale, valoarea amenzilor aplicate fiind de 60.000 lei.

**Pentru alte încălcări decât munca nedeclarată**  valoarea amenzilor aplicate a fost de 16.000 lei.

**Deficienţe constatate în domeniul relaţiilor de muncă:**

\* primirea la muncă a persoanelor fără încheierea contractului individual de muncă anterior începerii activității;

\* primirea la muncă a persoanelor fără înregistrarea contractului individual de muncă în registrul electronic, cel târziu în ziua anterioară începerii activității;

\* nerespectarea repausului săptămânal;

\* neeliberarea adeverințelor la încetarea raportului de muncă;

\* lipsa copiilor după contractele individuale de muncă la obiectivul de lucru;

\* neevidențierea timpului de muncă prestat de salariati.

Cu deosebită consideraţie,

Romeo BUTNARIU

Inspector Şef

Inspectoratul Teritorial de Muncă Suceava

Narcisa CIOLTAN

Consilier,

Compartiment Comunicare şi Relaţii cu Publicul